Diari Oficial de la Generalitat Valenciana


Sumari del DOGV 9475, del 22-11-2022 (2022/10003)

Anunci pel qual se sotmeten a informació pública les sol·licituds d'autorització d'implantació en sòl no urbanitzable, autorització administrativa prèvia i autorització administrativa de construcció, corresponents a una central fotovoltaica denominada «PSF Collado de Novelda» i la seua infraestructura d'evacuació, a situar en el terme municipal de Monòver. Expedient ATALFE/2022/27/03.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9475

Data del DOGV
:   22-11-2022

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2022/10365


Data del document
:   31-10-2022

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Anunci

Descriptors 

:   * Conselleria d'Economia Sostenible, Sectors Productius, Comerç i Treball
    * pla d'urbanisme

Anunci pel qual se sotmeten a informació pública les sol·licituds d'autorització d'implantació en sòl no urbanitzable, autorització administrativa prèvia i autorització administrativa de construcció, corresponents a una central fotovoltaica denominada «PSF Collado de Novelda» i la seua infraestructura d'evacuació, a situar en el terme municipal de Monòver. Expedient ATALFE/2022/27/03. [2022/10901]  
  
  
Als efectes previstos en:  
- el Decret llei 14/2020, de 7 d'agost, del Consell, de mesures per a accelerar la implantació d'instal·lacions per a l'aprofitament de les energies renovables per l'emergència climàtica i la necessitat de la urgent reactivació econòmica,  
- la Llei 24/2013, de 26 de desembre, del sector elèctric,  
- la Llei 21/2013, de 9 de desembre, d'avaluació ambiental i el Decret 162/1990, de 15 d'octubre, pel qual s'aprova el reglament per a l'execució de la Llei 2/1989, de 3 de març, d'impacte ambiental,  
  
- la Llei 3/2014, d'11 de juliol, de vies pecuàries de la Comunitat Valenciana,  
- la Llei 43/2003, de 21 de novembre, de forests,  
- la Llei 14/2003, de 10 d'abril, de patrimoni de la Generalitat, respecte a la utilització i aprofitament dels béns de domini públic,  
  
- i la Llei 39/2015, d'1 d'octubre, del procediment administratiu comú de les administracions públiques,  
se sotmeten a informació pública les sol·licituds d'autorització d'implantació en sòl no urbanitzable, d'autorització administrativa prèvia i d'autorització administrativa de construcció:  
Peticionari: Univergy Renovables Haakon, SL, NIF A85363323 i amb domicili social al carrer Serrano, 41, 7é dta. 28222 Madrid.  
Tipus de central elèctrica: central fotovoltaica denominada PSF Collado de Novelda, amb potència a instal·lar de 3,5 MW, incloses les seues infraestructures d'evacuació.  
Emplaçament de grups generadors i de la infraestructura d'evacuació: polígon 22, parcel·la 120 del terme municipal de Monòver (Alacant).  
Òrgan competent per a autoritzar la instal·lació: Servei Territorial d'Indústria, Energia i Mines de la Conselleria d'Economia Sostenible, Sectors Productius, Comerç i Treball.  
Documents sotmesos a informació pública:  
- Projecte. Denominació: instal·lació de planta solar fotovoltaica Collado de Novelda de 3.500,00 kW connectada a xarxa.  
- Projecte d'infraestructura evacuació. Denominació: Projecte de centre de seccionament independent de maniobra exterior telecomandament amb ramal de 20 kV per a la connexió a xarxa de la PSFV Collado Novelda.  
- Estudi d'integració paisatgística.  
- Memòria justificativa del compliment dels criteris del Decret llei 14/2020.  
- Pla de desmantellament i restitució del terreny i entorn afectat.  
  
- plec general de normes de seguretat en prevenció d'incendis forestals.  
- Separates dirigides a: Ajuntament de Monòver, iDE, Conselleria d'Agricultura, Desenvolupament Rural, Emergència Climàtica i Transició Ecològica i Conselleria de Política Territorial, Obres Públiques i Mobilitat.  
Pressupost: 1.978.877,49 ?.  
Característiques principals:  
Instal·lació fotovoltaica: la central fotovoltaica denominada PSF Collado de Novelda, de 4,74027 MWp, està composta per un camp generador de 6.720 mòduls fotovoltaics bifacials de 706 Wp, muntats directament sobre el sòl en estructura fixa. Aquests mòduls fotovoltaics es connecten amb 18 inversors de 215 kVA, la qual cosa suposa una potència nominal d'inversors de 3,87 MW, encara que el conjunt de tots els inversors estarà limitat pel fabricant a 3,5 MW. Al seu torn, els inversors es connecten amb la part de baixa tensió del transformador per a elevar la tensió a 20 kV.  
Línia elèctrica subterrània de 20 kV de 31 m de longitud, amb conductor 3x120mm² RHZ1 12/20 H16, entre el transformador i el centre de protecció i mesura. D'aquest centre parteix un altre tram subterrani, de 77 m de longitud, fins al centre de seccionament que es troba en la mateixa parcel·la cadastral. D'ací partirà un altre tram subterrani en doble circuit fins al suport núm. 209020 amb entroncament aerosubterrani.  
El punt de connexió s'estableix en el tram de la línia aèria de 20 kV propietat d'i-DE Bateig de l'ST Novelda. Tant el centre de seccionament com la línia subterrània i el suport aerosubterrani se cedeixen a la companyia distribuïdora.  
Finalitat: generació d'energia elèctrica mitjançant una instal·lació solar fotovoltaica, així com la seua evacuació a la xarxa de distribució d'energia elèctrica.  
La documentació serà exposada per a consulta pública en la següent adreça electrònica: http://www.indi.gva.es/web/energia/inicio, en castellà i http://www.indi.gva.es/va/web/energia/inicio, en valencià, en l'apartat d'Informació pública, disponibles l'endemà de la publicació.  
  
Segons la modificació realitzada, en virtut del Decret llei 1/2022, de 22 d'abril, de mesures urgents en resposta a l'emergència energètica i econòmica originada a la Comunitat Valenciana per la guerra d'Ucraïna, de l'article 33.1 del Decret llei 14/2020, de 7 agost, del Consell, els projectes amb una potència de generació menor o igual a 10 MW tindran caràcter prioritari i es tramitaran pel procediment d'urgència, d'acord amb la Llei 39/2015, de procediment administratiu comú de les administracions públiques. Per tot això, l'aplicació al procediment de la tramitació d'urgència redueix a la meitat els terminis establits per al procediment ordinari, excepte els relatius a la presentació de sol·licituds i recursos, segons s'indica en l'article 33 de la llei esmentada.  
  
Cosa que es fa pública perquè se'n prenga coneixement general i perquè totes aquelles persones físiques o jurídiques que es consideren afectades en els seus drets puguen examinar la documentació esmentada en l'adreça electrònica indicada o presencialment en el Servei Territorial d'Indústria, Energia i Mines d'Alacant, situat al c/ Churruca, 29, 03234 Alacant, així com dirigir al dit servei territorial les al·legacions que es consideren oportunes en el termini de quinze (15) dies hàbils comptats a partir de l'endemà de la publicació d'aquest anunci, les quals es podran presentar via telemàtica a través de la seu electrònica de la Generalitat, accedint al següent enllaç https://www.gva.es/es/inicio/procedimientos'id\_proc=15485&version=amp, o per qualsevol dels mitjans indicats en l'article 16 de la Llei 39/2015, d'1 d'octubre, del procediment administratiu comú de les administracions públiques.  
  
La incompareixença en aquest tràmit no impedirà a les persones que tinguen la condició d'interessades, de conformitat amb l'article 4 de la Llei 39/2015, d'1 d'octubre, del procediment administratiu comú de les administracions públiques, la interposició dels recursos procedents contra la resolució definitiva del procediment.  
  
Alacant, 31 d'octubre de 2022.- La cap del Servei Territorial d'Indústria, Energia i Mines d'Alacant: Rosa María Aragonés Pomares.